Die Groenkop-kurper (Oreochromis macrochir) is 'n varswatervis wat voorkom in die boonste gedeeltes van die Zambezi-, Kunene-, Okavango- en Kafueriviere, asook die Karibadam. In Engels staan die vis bekend as die Greenhead tilapia. Die onvolwasse vis is silwerkleurig met 8-9 vertikale breë strepe oor die lyf en die vinne is gelerig. Die volwasse vis is olyf tot heldergeel aan die bokant, die sye en vinne is gryserig, daar is swart kolle op die kop en die dorsale vin het 'n geel rant met groen kolletjies op die membrane. Broeiende mannetjies is heldergroen op die kop en boonste gedeelte van die lyf. Die vis word tot 40 cm lank en die Zimbabwe hengelrekord is 2.6 kg. Die vis leef in stil water langs rivier oewers en vloedvlaktes. Hulle vreet mikroskopiese voedsel soos alge, diatome en detritus vanaf die bodem. Die onvolwasse visse leef in vlak, beskermende water en vreet soöplankton en inseklarwes. Die vis is mondbroeiers en skiet kuit in die somer. Alfabetiese lys van visse Kurper Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://fishbase.org/summary/Oreochromis-macrochir.html A Complete Guide to the FRESHWATER FISHES of Southern Africa.